Diari Oficial de la Generalitat Valenciana


Sumari del DOGV 7717, del 11-02-2016 (2016/852)

RESOLUCIÓ de 3 de febrer de 2016, de la Direcció General de Formació Professional i Ensenyaments de Règim Especial, per la qual es publica el finançament de la realització del mòdul de Formació en Centres de Treball (FCT) a Europa per a estudiants de Formació Professional.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7717

Data del DOGV
:   11-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/852


Data del document
:   03-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * contracte de serveis

RESOLUCIÓ de 3 de febrer de 2016, de la Direcció General de Formació Professional i Ensenyaments de Règim Especial, per la qual es publica el finançament de la realització del mòdul de Formació en Centres de Treball (FCT) a Europa per a estudiants de Formació Professional. [2016/852]  
Des de l'any 2013 fins a l'actualitat, la direcció general competent en matèria de formació professional reglada ha publicat, en el Diari Oficial de la Comunitat Valenciana, les següents licitacions relacionades amb la realització del mòdul de Formació en Centres de Treball (FCT) a Europa per a estudiants de Formació Professional en centres educatius de la Comunitat Valenciana:  
1. Licitació número CNMY12/FQ00D/78. Servei de realització del mòdul de Formació en Centres de Treball (FCT) a Europa per a estudiants de Formació Professional en 2013 (DOCV 7006, 18.04.2013).  
  
2. Licitació número CNMY13/FP00D/59. Realització del mòdul de Formació en Centres de Treball (FCT) a Europa per a estudiants de Formació Professional en 2014 (DOCV 7199, 24.01.2014).  
D'acord amb l'article 21 de l'Ordre 77/2010 de 27 d'agost, de la Conselleria d'Educació, per la qual es regula el mòdul professional de Formació en Centres de Treball (FCT) dels cicles formatius de Formació Professional, de les ensenyances d'Arts Plàstiques i Disseny i dels programes de qualificació professional inicial en l'àmbit territorial de la Comunitat Valenciana (DOCV 6347, 03.09.2010), la realització del mòdul professional de FCT fora del territori espanyol i fora del marc de programes de la conselleria competent en matèria d'educació o de la Unió Europea, requerirà l'autorització de la direcció general competent en matèria de formació professional.  
En el moment de publicació de les convocatòries es va ometre la seua forma de finançament, per aquesta raó és necessari esmenar la informació omesa.  
Per tot l'anterior resolc:  
  
Primer  
Informar que la realització del mòdul de Formació en Centres de Treball (FCT) a Europa per a estudiants de Formació Professional mencionades anteriorment van ser finançades pel Ministeri d'Educació, Cultura i Esports i cofinançades pel Fons Social Europeu en el marc del Programa Operatiu Adaptabilitat i Ocupació 2007-2013 i en el marc del Programa Operatiu d'Ocupació, Formació i Educació 2014-2020.  
  
  
Segon  
En l'annex I d'aquesta resolució s'arreplega un extracte de les característiques de cada una de les convocatòries recollides en els plecs tipus aprovats per l'òrgan de contractació.  
  
Tercer  
Aquesta resolució es publicarà en el Diari Oficial de la Comunitat Valenciana.  
  
València, 3 de febrer de 2016.- La directora general de Formació Professional i Ensenyaments de Règim Especial: Marina Sánchez Costas.  
  
  
ANNEX I  
Extracte de les característiques de cada una de les convocatòries recollides en els plecs tipus aprovats per l'òrgan de contractació  
  
1) Licitació número CNMY12/FQ00D/78 (DOCV 7006, 18.04.2013). Quadre de característiques del plec tipus aprovat per l'òrgan de contractació amb data 23 de febrer de 2012, per a la contractació, per procediment obert i tramitació ordinària, del servei de realització del mòdul de Formació en Centres de Treball (FCT) a Europa per a estudiants de Formació Professional en 2013.  
El programa d'activitats consta de cinc lots per a 134 places d'estudiants de Formació Professional que reunisquen els requisits per a realitzar la Formació en Centres de Treball (FCT), de centres educatius públics i/o privats concertats, i que es distribueix en els següents lots de contractació i execució independents:  
  
LOT 1. Estades a Irlanda i/o Regne Unit per a estudiants de Formació Professional de la Comunitat Valenciana: 30 places.  
  
LOT 2. Estades a Irlanda i/o Regne Unit per a estudiants de Formació Professional de la Comunitat Valenciana: 30 places.  
  
LOT 3. Estades a Irlanda i/o Regne Unit per a estudiants de Formació Professional de la Comunitat Valenciana: 30 places.  
  
LOT 4. Estades a Irlanda i/o Regne Unit per a estudiants de Formació Professional de la Comunitat Valenciana: 30 places.  
  
LOT 5. Estades a França per a estudiants de Formació Professional de la Comunitat Valenciana: 14 places.  
  
  
2) Licitació número CNMY13/FP00D/59 (DOCV 7199, 24.01.2014). Quadre de característiques del plec tipus aprovat per l'òrgan de contractació amb data 14 de juny de 2013, per a la contractació, per procediment obert i tramitació ordinària, del servici de realització del mòdul de Formació en Centres de Treball (FCT) a Europa per a estudiants de Formació Professional en 2014.  
El programa d'activitats consta de cinc lots per a 134 places d'estudiants de Formació Professional que reunisquen els requisits per a realitzar la Formació en Centres de Treball (FCT), de centres educatius públics i/o privats concertats, i que es distribueix en els següents lots de contractació i execució independents:  
  
LOT 1. Estades a Irlanda i/o Regne Unit per a estudiants de Formació Professional de la Comunitat Valenciana: 30 places.  
  
LOT 2. Estades a Irlanda i/o Regne Unit per a estudiants de Formació Professional de la Comunitat Valenciana: 30 places.  
  
LOT 3. Estades a Irlanda i/o Regne Unit per a estudiants de Formació Professional de la Comunitat Valenciana: 30 places.  
  
LOT 4. Estades a Irlanda i/o Regne Unit per a estudiants de Formació Professional de la Comunitat Valenciana: 30 places.  
  
LOT 5. Estades a França per a estudiants de Formació Professional de la Comunitat Valenciana: 14 places.